ПРОЕКТ!



О Б Щ И Н А Р И Л А

ОБЩИНСКА АДМИНИСТРАЦИЯ - гр. РИЛА

**ЧАСТ ТРЕТА**

**ПЛАН**

**ЗА ЗАЩИТА ПРИ РАДИАЦИОННИ АВАРИИ, ТРАНСГРАНИЧНО РАДИОАКТИВНО ЗАМЪРСЯВАНЕ И ИНЦИДЕНТИ С ИЗТОЧНИЦИ НА ЙОНИЗИРАЩО ЛЪЧЕНИЕ**

**гр. Рила**

**2019 год.**

**1. Цел на плана.**

Планът за действия при ядрена или радиационна аварии, трансграничен пренос на радиоактивни вещества, аварии с радиоактивни източници или материали е основен ръководен документ, определящ организационните, локализационните, защитните, радиационно-хигиенните, лечебно-профилактичните и други мероприятия по защитата на персонала, населението, материалните и културни ценности.

* + Локализиране, ограничаване и ликвидиране на последствията за населението, стопанството, инфраструктурата и околната среда в община Рила, област Кюстендил от радиационна или ядрена авария.
	+ Създаване между органите на изпълнителната власт (областно и общинско ниво) оптимална организация за ефективно и навременно реагиране в ранната фаза на аварията, своевременно уведомяване (оповестяване), прогнозиране и изясняване характера и последствията от възможна или реална ядрена или радиационна авария.
	+ Определяне и разпределяне отговорностите и задачите на органите на изпълнителната власт и взаимодействието помежду им при авария;

 Осигуряване на безопасни условия за провеждане на локализационни, спасителни и неотложни аварийно-възстановителни работи в зоната на аварийно планиране и на територия на общината/областта.

* Осигуряване, ограничаване и намаляване на последиците от авария върху човешкото здраве, качеството на живот, имуществото и околната среда, което е основа за възстановяване на нормалните условия за социален и икономически живот след ликвидиране на последиците от аварията.
* Осъществяване на навременна и надеждна защита на населението, околната среда, материалните ценности и нормалната управленческа и стопанска дейност при аварии. Регламентиране на дейностите по преминаване на органите на изпълнителната власт от нормала работа към работа при ядрена или радиационна авария.

**2. Обхват на плана.**

Планът за защита при ядрена и радиационна авария обхваща действията и задачите, които е необходимо да бъдат изпълнени от Щаба за изпълнение на Общинския план за защита при бедствия и частите на ЕСС с цел своевременно, адекватно и ефективно реагиране и се отнася за територията на община Рила.

**3. Описание на ситуацията.**

Радиоактивно замърсяване на територията на община Рила може да възникне при:

* Авария в АЕЦ „Козлодуй“ или трансгранично радиоактивно замърсяване при авария в друга АЕЦ (в Румъния, Украйна, Словения, Унгария и др. от 7-5 степен по скалата на INES - ***Приложение № 17* към РАЗДЕЛ III – ПРИЛОЖЕНИЯ на Основния план.**
* Инцидент с източник на йонизиращо лъчение (ИЙЛ) на територията на община Рила при:
* Транспортиране на радиоактивни източници, радиоактивни отпадъци и материали;
* Радиационна аварийна ситуация, свързана с безконтролно и злонамерено използване (терор) на радиоактивни материали на обществени места или радиоактивно замърсяване с радиологично оръжие („мръсна бомба”);
* Падане на отломки от сателит с ядрен реактор.
* Радиационна аварийна ситуация с ИЙЛ на граничните контролно пропускателни пунктове.

 Атомни централи в близост до Република България има на територията на:

 Румъния – Черна вода – Вид на реактор - CANDU ,

 Словения- Кръшко – Вид на реактор - PWR,

Украйна – Южна Украйна Запорожие и Хмелницки - Вид на реактор - WWER-1000,

Унгария – Пакш – Вид на реактор - WWER - 440

Община Рила е възможно да попадне под въздействие на обекти и съоръжения от рискова категория I, III, IV, и V. В зависимост от възможността за контрол на процесите при авария и тежестта на последиците от нея и за целите на аварийното реагиране аварията в обекти, съоръжения и при дейности се класифицира в един от следните класове: клас „обща аварийна обстановка”, клас "локална аварийна обстановка”, клас “тревога” и клас "други аварийни ситуации", съгласно Наредбата за аварийно планиране и аварийна готовност при ядрена и радиационна авария. (Обн. ДВ. Бр. 94 от 29 ноември 2011 г.). Класификацията на авариите е дадена в ***Приложение № 33* към РАЗДЕЛ III – ПРИЛОЖЕНИЯ на Основния план.**

**Сценарий: Авария в АЕЦ „Козлодуй“**

 В резултатите от извършения разчетен анализ в АЕЦ „Козлудуй“ на надпроектна авария изменението на термо-хидравличните параметри при авария със скъсване на главния циркулационен тръбопровод на І контур с двустранно изтичане на “студената” част на контура за блок ВВЕР-440 (В-230) и ВВЕР-1000 (320) показват, че процесите на декомпресията практически завършват за 40s от началото на аварията. Бързото изпразване на реакторния обем довежда до оголване на активната зона след 25s от началото на аварията, а 35s след началото на изтичане започва разтопяване на активната зона, като за най-енергонапрегнатата ù част неговата скорост е 2,5°C**/**s. В продължение на няколко стотни от секундата след разрива на главния циркулационен тръбопровод (ГЦТ) се получава кризис на топлообмена на повърхността на топлоотделящия елемент (ТОЕ). Първият пик на температурата на горивния елемент се получава в интервал от 2 до 10s след взрива в зависимост от разхода на топлоносителя. От направените разчети се вижда, че дори за най-енергонапрегнатите ТОЕ температурата им не превишава 1200**°**С (*тази температура се счита за максимално допустима от гледна точка на химическата реакция между циркониевата обвивка на ТОЕ и парата*).

В резултат на разтопяване на част от активната зона и повишаване на налягането в корпуса на реактора може да се стигне до изхвърляне на радиоактивни вещества в атмосферата.

Мощността на еквивалентната доза на гама-лъчението на площадката от 2 до 24 часа след аварията, се очаква да е в рамките от 0,65 mSv**/**h до 0,10 mSv**/**h, в зоната за превантивни защитни мерки (3 км) от 0,90 mSv/h до 0,20 mSv**/**h, а в отделни локални участъци от 0,40 mSv**/**h до 0,20 mSv**/**h.

Външното облъчване на населението може да се очаква за цялото тяло - от 1,97 до 0,12 mSv и за щитовидната жлеза - от 2,08 до 0,13 mSv.

Анализите за оценката на риска са дадени в Техническата обосновка на безопасността за блоковете на АЕЦ “Козлодуй”.

 При авария в АЕЦ „Козлодуй “ или авария в АЕЦ намираща се извън територията на страната, при която има изхвърляне на радионуклиди в околната среда и в зависимост от атмосферните условия е възможно радиоактивния облак да достигне територията на община Рила.

* С изхвърляне на радиоактивни вещества в атмосферата са възможни различни пътища на въздействие на радиационните фактори върху населението (облъчване на населението):
* външно бета и гама облъчване при преминаване на радиоактивния облак;
* вътрешно облъчване от вдишваните радиоактивни аерозоли (инхалационна опасност);
* контактно облъчване при радиоактивно замърсяване на неувредена и увредена кожа и дрехите;
* общо външно гама-облъчване от радиоактивните вещества, отложени на земната повърхност и различните местни обекти;
* вътрешно облъчване, вследствие употреба на вода и хранителни продукти, замърсени с радиоактивни вещества. Облъчване с α лъчи, 360° пространствен ъгъл на въздействие.
* Последствия при радиоактивно замърсяване:
* Социални последствия – брой заболели – няма данни, очаква се да има заболели.
* Последствия за инфраструктурата- няма данни, не се очакват или малко вероятни.
* Икономически загуби – няма данни – очакват се загуби.
* Последствия за околната среда – няма данни – очакват се щети и разходи за възстановяване.

Критерии за вземане на решения за провеждане на мерки за защита на населението в случай на аварии в ядрени реактори е дадена в ***Приложение № 24* към РАЗДЕЛ III – ПРИЛОЖЕНИЯ на Основния план.**

При използване на радиоактивни материали и източници на йонизиращи лъчения (ИЙЛ) за терористични цели, както и при радиационна и ядрена авария, свързани с радиоактивно замърсяване има вероятност да се стигне до облъчване на хора (население, персонал).

* Основните възможности за облъчване са:
* Външно облъчване от закрит ИЙЛ, поради стоене в опасна близост до него;
* Външно облъчване от открит източник поради неправилно боравене или стоене в непосредствена близост до него;
* Вътрешно облъчване от открит ИЙЛ поради вдишване, поглъщане и/или замърсяване на оборудване, дрехи и части от тялото – кожа, коса, очи и др.
* Необходимите мерки при радиоактивно замърсяване налагат:
* Засилен режим на радиационно наблюдение.
* Контрол на напускащото население и техника от зоната на сигурност.
* Деконтаминация.
* Провеждане на мерки за защита на населението, свеждане до минимум на дозите на облъчване и броя на облъчените лица.
* Предотвратяване или намаляване външното и вътрешно облъчване на населението.
* Мониторинг на замърсяванията.
* Последствия при авария с източници на йонизиращи лъчения.:
* Социални последствия – брой заболели – няма данни, очаква се да има заболели.
* Последствия за инфраструктурата- няма данни, не се очакват или малко вероятни.
* Икономически загуби – няма данни – очакват се загуби.
* Последствия за околната среда – няма данни – очакват се щети и разходи за възстановяване.
* За да се определи риска се отчитат:
* периода на полуразпад, енергията и активността на източника, мощността на дозата.
* вида на ядрения материал и радиоактивното вещество;
* вида на радиоактивния източник- ампула (прах, течен)открит, закрит, токсичност и състояние на опаковката, химичен състав,;
* вида на лъчението – алфа, бета, гама-лъчи или неутрони;

Когато радиоактивният източник или ядреният материал са с неизвестен произход, състав, радиотоксичност и активност, се приема, че рискът е висок и оценката се прави на база мощността на дозата.

Основният проблем при планирането в случай на транспортни аварии е, че те могат да възникнат навсякъде на територията на областта поради факта, че тя се намира на важни транспортни пътища и граничи с две държави Македония и Югославия. Затова трябва да има готовност и координация за действие от всички структури на държавната власт, които извършват граничен, транспортен и пътен контрол. Друга особеност на транспортните аварии е, че освен водачът на транспортното средство и съпровождащия екип, непосредствено изложено на опасност може да бъде и населението в близост до аварията. Не трябва да се изключват и зачестилите опити за контрабандно внасяне на радиоактивни източници.

|  |  |  |
| --- | --- | --- |
| **Характеристики на аварията/инцидента** | **Ядрена авария в АЕЦ и пренос на радиоактивни вещества** | **Инцидент с ИЙЛ на територията на област Кюстендил (при превоз и др.)** |
| Опасност | ограничена | ограничена |
| Уязвимост | много сериозни последствия с трайни щети | сериозни последствия с временни поражения |
| Прогнозна вероятност за случване | веднъж на 100 години (малко вероятно) | веднъж на 50 години  |
| Риск | нисък | нисък |
| Степен на радиоактивно замърсяване, въздействие и последици | средна, зависи от атмосферните условия | ниска |
| Териториален обхват, мащаб и зони със значителен потенциален риск от радиоактивно замърсяване | територията на цялата област | главните пътни артерии, – ГКПП Гюешево, ГКПП Отоманци, |
| Площ, която може да се замърси  | цялата територия на област Кюстендил | до 1 дка  |
| Прогнозна продължителност на въздействието | около 30 години | краткотрайно, до премахване на ИЙЛ |
| Вид въздействие | отрицателно, дълготрайно | отрицателно, краткотрайно |
| Замърсяване на околната среда (въздух, почви, води), сгради  | да | малко вероятно, само при разхерметизиране на ИЙЛ |
| Външно облъчване на хора | да, на много хора. | Слабо, на малък брой хора |
| Вътрешно облъчване на хора | да, на голям брой хора, но слабо | Почти не |
| Възможно усложняване на обстановката с нерадиационни рискови фактори | спекула с храни, , паника, затруднено медицинско и аптечно обслужване  |  Възможни са само икономически загуби. |
| Хигиенно-епидемиологична обстановка | усложнена | неусложнена |
| Очаквано засягане на голямо количество (брой, площ) животни /или растения | да, със стопански загуби. | не |
| Очакван брой засегнати лица | голям брой засегнати жители | 2-4 човека |
| Очаквани доказани/преки жертви | не се очакват | максимум 1 човек |

**4. Приети условия за планиране, основани на описаните ситуации:**

* Броят на засегнатите жители е голям.
* При радиационното замърсяване или облъчване преки разрушения не може да има, но може да се наложи премахване на сгради, които са силно контаминирани.
* Мащабите на радиоактивното замърсяване и обхватът на територията ще са различни в зависимост от инцидента - ядрена авария или локален инцидент с ИЙЛ;
* Възникване на бедствена ситуация на цялата територия на област Кюстендил е възможно само при тежка ядрена авария в АЕЦ и е почти невъзможно при инцидент с ИЙЛ;
* Замърсяване на околната реда.
* Ще бъдат ограничени масовите прояви на открито.
* Енергийната мощ на страната ще намалее най-малко с мощността на авариралия реактор.

**5. Последователност на действията.**

**5.1. Оперативна готовност.**

* **Предупреждение и оповестяване.**

Дежурните в ОЦ на РДПБЗН-Кюстендил и РСПБЗН, оперативният дежурен на ОДМВР и РУ на МВР, дежурните по Областен и Общински съвети за сигурност, получават информация за мястото на радиационната авария или за очакваните последствия от ядрена авария, и има ли пострадали и я обменят помежду си. Информацията може да бъде получена от НОЦ-ГДПБЗН, ЕЕНСП-112, и др.

Ранното предупреждение и оповестяването на органите на изпълнителната власт и на населението при ядрена и радиационна авария се определят с Наредбата за условията и реда за функциониране на националната система за ранно предупреждение и оповестяване на органите на изпълнителната власт и населението при бедствия и за оповестяване при въздушна опасност, приета с ПМС № 48 от 1.03.2012 г. (Обн. ДВ, бр. 20 от 2012 г.).

При техническа неизправност на Националната система за ранно предупреждение и оповестяване на органите на изпълнителната власт, дежурният по Общински съвет за сигурност оповестява личния състав на Общинския щаб по разпореждане на Кмета (***Приложение № 3* към РАЗДЕЛ III – ПРИЛОЖЕНИЯ на Основния план).**

ОЦ на РДПБЗН уведомява компетентните съставни части на Единната спасителна система и координира по-нататъшната дейност на основата на стандартна оперативна процедура. Компетентните съставни части на ЕСС, отговорни за изпълнение на дейностите при радиационна и ядрена авария - РДПБЗН, ОДМВР, ЦСМП, БЧК, кметове на засегнати общини, РЗИ, ОДБХ, РИОСВ, „В и К“ ООД привеждат в готовност силите и средствата за реагиране.

При опасност от радиоактивно замърсяване вследствие на ядрена авария или трансграничен пренос на радиоактивни вещества ОЦ на РДПБЗН оповестява Областния и Общинските щабове на засегнатите общини за изпълнение на съответните Планове за защита при бедствия по заповед на областния управител, кметовете на засегнатите общини или директора на РДПБЗН.

Непрекъснат контрол на радиационния гама-фон на територията на страната се осъществява и със системата на ГДПБЗН-МВР чрез постове за радиационно наблюдение. Ежедневно в 05:00, 12:00 и 18:00 часа в 11 поста на територията на област Кюстендил се измерва естествения радиационен фон с уреди РР-51М, които периодично преминават градуировка. ***Приложение № 39* към РАЗДЕЛ III – ПРИЛОЖЕНИЯ на Основния план**.

Информирането на населението за мерките за защита става посредством средствата за масова информация.

Силите на ЕСС на Общинско ниво са показани в ***Приложение № 5* към РАЗДЕЛ III – ПРИЛОЖЕНИЯ на Основния план.**

ОЦ на РДПБЗН оповестява Областния и Общинските щабове на засегнатите общини за изпълнение на съответните планове за защита при бедствия по заповед на областния управител, кметовете на засегнатите общини или директора на РДПБЗН. Оповестяването на щабовете се извършва съгласно схема ***Приложение № 4* към РАЗДЕЛ III – ПРИЛОЖЕНИЯ на Основния план.**

* **Време за привеждане в готовност.**

Дежурните екипи на РДПБЗН, РСПБЗН, ОДМВР, РУ на МВР, ЦСМП, поддържат постоянна оперативна готовност и работят на непрекъснат сменен режим.

Времето за привеждане в готовност на останалите структури в работно време е Ч+30 минути, а в извън работно време – Ч+60 минути.

* **Предупреждение и оповестяване на населението.**

В случай на авария от АЕЦ, предупреждението на населението се извършва на национално ниво чрез националните медии.

Отговорникът за публична информация организира предупреждението на населението за радиационната или ядрена авария и предоставя на местните медии.

 Оповестяването на населението при заплаха от или възникване на ядрена или радиационна авария ще се извърши чрез средствата за масово осведомяване или чрез озвучителни средства, монтирани на автомобилите на ОДМВР, РУ на МВР, РДПБЗН и РСПБЗН.

**5.2. Обявяване на режим на „бедствено положение“ и ред за активиране на плана.**

 Планът се въвежда в действие, когато възникне бедствена ситуация засягаща повече от една община или цялата територия на областта и овладяването и преодоляването на, която надхвърля капацитета на системата за обслужване на обичайните дейности по защита на обществото, при крайна необходимост и в съответствие с чл. 51 от Закона за защита при бедствия.

При въвеждане на областния план за защита при бедствия управлението преминава на областно ниво. Общинският щаб за изпълнение на общинския план за защита при бедствия в засегнати територии продължава да изпълнява своите функции и задължения, като координацията и управлението на силите и средствата на ЕСС се осъществява на областно ниво от Областния управител и Щабът за изпълнение на Областния план за защита при бедствия.

Предварително разпореждане на ръководителя на Щаба за изпълнение на Общинския план за защита при бедствия за осигуряване на защитата при повишена радиация е дадено в ***Приложение № 19* към РАЗДЕЛ III – ПРИЛОЖЕНИЯ на Основния план.**

Решение на ръководителя на Общинския Щаб за изпълнение на Общинския план при повишаване на радиационния фон е дадено в ***Приложение № 20* към РАЗДЕЛ III – ПРИЛОЖЕНИЯ на Основния план.**

**5.3. Изпълнение на защитни дейности.**

Дейностите по защитата при радиационна и ядрена авария и отговорните структури за изпълнението им са посочени в **Таблица 1 и Таблица 2** и са направени въз основа на СОП по чл.29, ал. 2, т. 2 от ЗЗБ. „Координиране на структурите от ЕСС при радиационна и ядрена авария“ , и Глава 3, Раздели I и VI от Инструкция №8121з-914/01.12.2014 г. за условията и реда за осъществяване на неотложни аварийно-възстановителни работи (Обн. ДВ, бр. 101/09.12.2014 г.).

Основните мерки за сигурност в тези случаи са стриктният контрол по регистрационния /разрешителния/ режим, условията и сигурността по съхранение, работа с ИЙЛ, безопасен транспорт и предприемане на своевременни и адекватни мерки за защита.

**Таблица 1**

**Защитни дейности при авария в АЕЦ**

|  |  |
| --- | --- |
| **Функции/задачи** | **Отговорни структури** |
| Първоначална оценка, събиране на информация за мястото и мащаба на ядрената авария, вида замърсяване и прогнозата за движение на радиоактивния облак.  | ЕЕНСП 112, ОЦ, ОДМВР |
| Оповестяване на Областния управител, кметовете на общини и основните части на ЕСС. | ОЦ на РДПБЗН |
|  Провеждане на заседание на Щаба за изпълнение на Областния план за защита при бедствия. | Областен управител |
| Спешно изготвяне на адекватни мерки за защита на населението. | РДПБЗН, РЗИ, ОДБХ |
| Информиране на населението чрез медиите и интернет за подходящите мерки за защита. | РДПБЗН, РЗИ, Областен управител |
| По преценка на РЗИ – раздаване на таблетки с калиев йодид. | РЗИ, Кметове на общини |
| Раздаване на ИСЗ | Кметове на общини |
| Осигуряване на апаратура и развръщане на допълнителни постове за радиационно наблюдение и засилено следене на радиационния фон в област Кюстендил. | РДПБЗН, РИОСВ |
| Радиационен мониторинг и вземане на проби за анализ от почви, води, храни и др.  | МЗ-НЦРРЗ, АЯР, РИОСВ,РДПБЗН, РЗИ |
| Контрол по херметизирането на складове и магазини с хранителни продукти и фуражи. | РЗИ, ОДБХ |
| Засилено следене на радиационния фон и радиационен контрол на водата. | РДПБЗН, РЗИ |
| Дезактивация на превозни средства от обществения градски транспорт и периодично измиване на улиците. | Кметове на общини, собственици |
| Осигуряване с водоноски на питейна вода от херметизирани водоизточници (дълбоководни кладенци). | Кметове на общини |

* **Начин за действие и поведение на населението на територията на общината при обща авария в АЕЦ**
* Да се диша предимно през носа (секретите да се изплюват, а не да се поглъщат). При запрашен въздух да се диша през навлажнена кърпа, памучна марлена превръзка и др.
* Прозорците на обитаваните помещения при запрашване на въздуха да се държат затворени. При влизане в тях задължително да се свалят обувките и да се сменя облеклото (изкуствените тъкани се замърсяват повече, защото са електростатични и привличат праха).
* Да не се мете. Да се почиства често чрез забърсване с влажен парцал. При използване на прахосмукачка, изходящата струя да се насочва вън от помещението или да се филтрира допълнително през мокра тъкан.
* По-често да се измиват ръцете, косата и краката, респективно цялостно изкъпване. Да се преустанови къпането и миенето в открити водоеми и плувни басейни.
* Изпраните дрехи да се сушат в закрити помещения (бани, остъклени балкони, закрити сушилни).
* Хранителните продукти и готовите ястия да се държат в затворени съдове, кутии или пликове (да се има предвид, че пластмасовите кутии и полиетиленовите пликове се замърсяват повече отвън, поради електростатичното привличане на праховите частици).
* Да не се консумират листникови зеленчуци (салати, марули, спанак, лозови листа, пера от пресен лук, чесън и други).
* Децата да консумират предимно мляко на прах.
* Да се спре извеждането на децата извън домовете, детските заведения и училищата. Забранява се провеждането на масови мероприятия на открито.
* При данни за повишена радиоактивност на питейната вода да се консумират минерални води или води от бактериално чисти водоизточници.
* Използването на препарати за йодна профилактика да става само по изричните указания на медицинските органи.
* Всички животни да се приберат в оборите, като същите по най-бързия начин се херметизират.
* Храненето на животните да започне с навлажнен концентриран и груб фураж, произведен със суровини от преди началото на аварията. Водопоя да се извършва само от закрити и проверени водоизточници.
* Всички открити фуражи и открити кладенци да се херметизират с полиетилен и други подръчни средства.
* Да се ограничи движението на личните МПС, особено по черни и прашни пътища, а при необходимост движението да става при затворени прозорци на превозното средство.

Таблица за ефективност на подръчните средства за защита е дадена в ***Приложение № 18* към РАЗДЕЛ III – ПРИЛОЖЕНИЯ на Основния план.**

**Таблица 2**

**Защитни дейности при инцидент с ИЙЛ**

|  |  |
| --- | --- |
| Функции/задачи | Отговорни структури |
| Събиране и уточняване на информация за мястото и мащаба на инцидента, вида замърсяване, пострадали и застрашено население. | ЕЕНСП 112, ОЦ, ОДМВР, РУ на МВР, Ръководител на място |
| Първоначална оценка на радиационната обстановка; | РДПБЗН, РСПБЗН,ОДМВР, РУ на МВР |
| Определяне на зоните за сигурност и за контролиран достъп на основа на резултатите от радиационния мониторинг; | РДПБЗН, ОДМВР,РСПБЗН, РУ на МВР |
| Отцепване на мястото на инцидента и обозначаване със знаци за радиоактивно замърсяване; | РДПБЗН, ОДМВРРСПБЗН, РУ на МВР |
| Дозиметричен контрол на мястото на инцидента, използване на ИСЗ; | РДПБЗН, ОДМВРРСПБЗН, РУ на МВР |
| Временно извеждане или евакуация на хора и животни при необходимост; | МВР, МЗХ, Социално подпомагане, ОДБХ |
| Осигуряване на подходящи места за безопасно временно съхранение на радиоактивните източници и материали до предаването им на ДП РАО. | РДПБЗН, съгласувано с АЯР |
| Радиационен мониторинг и вземане на проби за анализ от почва, вода, храна и др.  | МЗ-НЦРРЗ, АЯР, РИОСВ, РДПБЗН, ОбщСС и ОблСС, РЗИ |
| Събиране и обработване на метеорологични данни, анализиране на синоптичната обстановка и прогнозиране на атмосферните процеси и явления с цел определяне разпространението на радиоактивното замърсяване в атмосферата и водните басейни. | ХМС-Кюстендил към НИМХ, РДПБЗН, АЯР |
| Спиране на движението по замърсени автомобилни пътища и жп участъци. | Пътна полиция, ИА „Автомобилна администрация”, ОПУ |
| Осигуряване на обществения ред и регулиране на движението. | ОДМВР, РУ на МВР,Пътна полиция |
| Организиране на контролни пунктове за дозиметричен контрол и деконтаминация. | РДПЗН, ОДМВР, АЯР, МЗ-НЦРРЗРСПБЗН, РУ на МВР |
| Отцепване, укрепване и хидроизолация на участъци, замърсени с радиоактивни вещества с цел предотвратяване на разпространението им в околната среда. | РДПБЗН, АЯРРСПБЗН |
| Извеждане на пострадали от зоната на замърсяване. | РДПБЗН, ЦСМПРСПБЗН |
| Оказване на първа помощ на място на пострадали и транспортирането им до лечебни заведения. | ЦСМП, БЧК, РЗИ, РДПБЗН, РСПБЗН |
| Извършване на деконтаминация на хора, техника и оборудване. | РДПБЗН, МЗ-НЦРРЗРСПБЗН |

**5.4. Изпълнение на дейности по възстановяване и подпомагане.**

* **Оценка на първоначалните нужди и щетите.**

За изпълнение на дейностите по възстановяване и подпомагане е необходима оценка на първоначалните нужди и степента на пораженията. Очакват се:

* затруднена стопанска дейност – засягане на икономиката;
* усложнено здравеопазване;
* инфраструктура – водоснабдяване, транспорт, сгради и др.;
* поражения на околната среда;
* състояние на общността – включващо както степента на персоналните загуби на собственост, така и нивото на прекъсване на социалните функции.

Оценката се извършва на база събраната информация от ръководителя на операциите в процеса на реагирането, дежурния в ОЦ на РДПБЗН/РСПБЗН, оперативния дежурен на ОДМВР/РУ на МВР, дежурните по Областен и Общински съвети за сигурност, членовете на Щаба за изпълнение на Областния/Общински план за защита при бедствия, проверени сигнали от населението на ЕЕНСП 112, комисии за оценка на щетите и др.

Организирането и координирането на дейността се осъществява от ресорния заместник областен управител/Заместник-кмет, подпомаган от група от представители на Областна/общинска администрация, РДПБЗН-Кюстендил, ОДМВР-Кюстендил, РСПБЗН, РУ на МВР, РЗИ, ОДБХ и ОДСП.

**5.5. Дейности по подпомагане и възстановяване.**

Дейностите по защитата при радиационна аварийна ситуация и отговорните структури за изпълнението им са посочени в **Таблица 3** и са направени въз основа на СОП по чл.29, ал. 2, т. 2 от ЗЗБ „Координиране на структурите от ЕСС при радиационни аварии“.

**Таблица 3**

|  |  |
| --- | --- |
| **Функции/задачи** | **Отговорни структури** |
| Временно настаняване на евакуирано население в резервен сграден фонд и в други подходящи сгради. | Областен управител, Кметове, ръководители на ведомства |
| Осигуряване на сграден фонд за държавни структури, включително за Щабове за изпълнение на Плановете за защита при бедствия. | Областен управител, Кметове, МРРБ |
| Контрол по херметизирането на складове и магазини с хранителни продукти, фуражи и др. | РЗИ, ОДБХ |
| Сформиране на пресцентър и предоставяне на актуална информация. | МВР, АЯР |
| Осигуряване на резервно водоползване или доставяне на вода с водоноски или бутилирана питейна вода. | Кметове на общини, БЧК |
| Възстановяване на движението на МПС и подвижен ЖП състав. | ОПУ, БДЖ |
| Осигуряване на палатки, фургони и сглобяеми къщи за останалите без подслон. | ОА, БЧК, Кметове на общини |
| Осигуряване на продукти от първа необходимост, лекарства и осигуряване на питейна вода | ОА, Кметове на общини, РЗИ, БЧК, ОДСП, ВиК  |
| Отстраняване на аварии по преноса и снабдяването с ел. енергия, природен газ и горива. | „ЧЕЗ разпределение България“ – регионално звено , Арес газ, Кметове на общини |
| Определяне степента на разрушения на сградите и съоръженията и укрепване или разрушаване на повредени сгради  | ОА, Кметове на общини, ръководители на институции и ЮЛ |
| Раздаване на помощи на пострадалото население.  | БЧК, Кметове на общини, ОДСП |
| Оказване на психологична помощ и психосоциална подкрепа на пострадалите и на спасителните екипи. | БЧК, ОДМВР |

Съгласно чл. 55 от ЗЗБ подпомагането и възстановяването при бедствие включва предоставянето на неотложна и възстановителна помощ на пострадалите (засегнатите) лица и извършване на неотложни възстановителни работи след бедствие.

Неотложната помощ се организира, осигурява и предоставя от Кметовете на общините и включва: изхранване, раздаване на облекло и битово имущество на засегнатите/пострадалите лица, изхранване на животните.

Определянето на места за настаняване на засегнатите/пострадалите лица и неотложната помощ се извършват съгласно Общинските планове за защита при бедствия. Настаняване на пострадалите в резервен сграден фонд и в други подходящи сгради се извършва съгласно ***Приложение № 28* към** **РАЗДЕЛ III – ПРИЛОЖЕНИЯ на Основен план** – Разчет за евакуация и разсредоточаване на населението в област Кюстендил при обявяване на бедствено положение или при възникване на опасност от бедствие.

При необходимост и по заявките/искания на Кметовете на общини чрез Областния управител се предоставят фургони за живеене, сглобяеми къщи или палатки от централните и териториалните органи на изпълнителната власт, юридически и физически лица.

Възстановителната помощ се предоставя на физически лица при необходимост от основен ремонт на жилищата им, засегнати от бедствие (примерно силно радиоактивно замърсяване), ако лицата отговарят на критерии, определени в правилника по чл. 54, ал. 6 от ЗЗБ, наличието на които се установява въз основа на анкета, извършена от органите на Агенцията за социално подпомагане. Възстановителната помощ се предоставя при условия и по ред, определени с правилника по чл. 54, ал. 6 от ЗЗБ, и не може да превишава стойността на данъчната оценка на жилището.

* **Възстановителната помощ се предоставя за:**
* частичното възстановяване и/или частичната замяна на конструктивни елементи на строежа, както и за строително-монтажни работи, с които първоначално изпълнени, но увредени конструкции и конструктивни елементи, се заменят с други видове или се извършват нови видове работи, с които се възстановява експлоатационната им годност, след издаване на разрешение за строеж;
* премахване на строежи, за които е издадена заповед от кмета на общината съгласно чл. 195, ал. 6 ЗУТ, които са негодни за използване или поради природно явление с геоложки или хидрометеорологичен произход са станали опасни за здравето и живота на гражданите, застрашени са от самосрутване и не могат да се поправят или заздравят.

Предоставянето на възстановителна помощ на засегнати и пострадали от бедствието лица се организира от Кметовете на общини в съответствие с изискването на ЗЗБ и Общинските планове за защита при бедствия.

Неотложните възстановителни работи след бедствие за обектите, общинска собственост, се организират от Кметовете на общини, съгласно Общинските планове за защита при бедствия, а за обектите, държавна собственост – от Областния управител и териториалните структури на министерства и ведомства.

Приемането и обобщаването на заявките/исканията от Кметовете на общини за външно подпомагане по реагирането и възстановяването се координират от представител в Областна администрация, подпомаган от група от представители на Областна администрация-Кюстендил, БЧК, РЗИ, ОДБХ и ОДСП.

Заявките се приемат чрез деловодството на областна администрация или на факса на Областния управител (факс 078/550690) или на електронната поща OblastKN <oblast@kn.government.bg>.

 Заявките/исканията за външно подпомагане на областта по реагирането и възстановяването се изготвят от същата група и се изпращат до съответната институция.

Организирането и съхранението на дарения и помощи се извършва от областната структура на БЧК. Разпределението, раздаването и отчитане на дарения и помощи се организира и ръководи от определено лице със заповед на Областния управител/Кмета, подпомаган от група от представители на областна/общинска администрация, БЧК, РЗИ, ОДБХ и ОДСП.

**6. Организация, ръководство и координация на дейностите при ядрена и радиационна авария.**

Кмета на общината организира и ръководи защитата при радиационна и ядрена авария в община Рила. Създава със заповед Общински щаб за изпълнение на Общинския план за защита при бедствия и за взаимодействие с Областния и Националния щаб. ***Приложение № 3* към** **РАЗДЕЛ III – ПРИЛОЖЕНИЯ на Основен план.**

Щабът за изпълнение на ОбщПЗБ извършва следните дейности:

* анализ и оценка на обстановката;
* предлага за одобрение решения относно мерки за предприемане и необходимия обем и ресурсно осигуряване на спасителни и неотложни аварийно-възстановителни работи за предотвратяване, ограничаване и ликвидиране на последствията от радиационна или ядрена авария и за подпомагането на засегнатото население;
* осъществява контрол по изпълнението на задачите и мерките за овладяване на последствията;
* информира чрез медиите населението за развитието на бедствието, за предприетите действия за неговото ограничаване и овладяване и за необходимите предпазни мерки и действия;
* докладва на Областния управител за хода на провежданите защитни мероприятия;
* поддържа връзка с ръководителя на операциите и получава от него информация за развитието на инцидента/авария, данните от радиационния мониторинг и дозиметричен контрол, приложените защитни мерки за локализиране и ограничаване на разпространението на радиоактивното замърсяване, необходимите сили и средства;
* организира въвеждането на допълнителни сили и средства по искане на ръководителя на операциите, Областния управител или Кмета на общината;
* координира логистичното осигуряване на частите на ЕСС във взаимодействие с органите на местната власт.

Списъкът на членовете на Общински щаб за изпълнение на плана за защита при бедствия е даден в ***Приложение № 3* към** **РАЗДЕЛ III – ПРИЛОЖЕНИЯ на Основен план**. В щаба за изпълнение на съответния областен/общински план за защита при бедствия, следва да бъдат включени представители на всички структури, участващи в реагирането.

Силите на ЕСС на общинско ниво са показани в ***Приложение № 5* към** **РАЗДЕЛ III – ПРИЛОЖЕНИЯ на Основен план.**

ОЦ на РДПБЗН оповестява Областния и Общинските щабове на засегнатите общини за изпълнение на съответните Планове за защита при бедствия по заповед на Областния управител, Кметовете на засегнатите общини или директора на РДПБЗН-Кюстендил. Оповестяването на щабовете се извършва съгласно схема ***Приложение № 4* към** **РАЗДЕЛ III – ПРИЛОЖЕНИЯ на Основен план.**

В ***Приложение № 29* към** **РАЗДЕЛ III – ПРИЛОЖЕНИЯ на Основен план** е посочен план за действие при бедствие.

Взаимодействието и координацията между частите на Единната спасителна система, участващи в изпълнението на дейностите при ядрена и радиационна авария, се извършва от ръководител на операциите (РО), който се определя със заповед на Кмета, притежава необходимата експертиза и опит и може да е представител на РЗИ или РСПБЗН.

Ръководителят на операциите организира и контролира изпълнението на одобрените решения на Щаба за изпълнение на ОбщПЗБ. При провеждане на спасителни и неотложни аварийно-възстановителни работи РО има право да:

* забрани или ограничи влизането на лица в района на бедствието;
* нареди временно извеждане на лица и животни от района на бедствието;
* разпореди незабавно извършване или спиране на строителни работи, теренни преустройства или разрушаване на строежи или части от тях с цел предотвратяване или намаляване на негативните последици от бедствието;
* поиска от юридически или физически лица предоставяне на помощ в съответствие с възможностите им;
* създаде Щаб на ръководителя на операциите с представители на участващите екипи от Единната спасителна система;
* раздели района на бедствието на сектори или на участъци, да определи техни ръководители, да им възлага задачи, както и да разпределя сили и средства за тях.

**Кмета определя следните подпомагащи го позиции:**

- отговорник за публичната информация – разглежда всички въпроси, свързани с медиите и координира разпространяването на информация до тях;

- отговорник за взаимодействието (лице/а за връзка с органи и организации) – поддържа контакт със структурите, участващи в реагирането при бедствие;

- отговорник за безопасността – следи за безопасните условия и предлага мерки за осигуряване на безопасност на персонала, включен в операциите.

В зависимост от мащабите на радиационната или ядрена авария и интензивността на последствията, Областния управител/Кмета може да възложи на членове на Щаба изпълнението на определени функции по планиране и логистика, като сформира съответни секции и техни ръководители, показани на **Фиг.1**

**Фиг.1.**

 









При обявяване на „бедствено положение“ и въвеждане на ОбщПЗБ, секция „Планиране“ попълва форми ***Приложение № 29* към** **РАЗДЕЛ III – ПРИЛОЖЕНИЯ на Основен план.**

Ръководител на секция ,,Планиране‘‘ е *представител на РСПБЗН-Рила, РУ на МВР, РЗИ или РИОСВ.*

Ръководител на секция ,,Логистика‘‘ е *представител на ОА.*

**7. Събиране и обмен на информация за замърсените/засегнати райони.**

Дежурният в ОЦ на РДПБЗН/РСПБЗН, оперативният дежурен на ОДМВР/РУ на МВР, дежурните по Областен и Общински съвети за сигурност приемат и оценяват информацията за районите на радиоактивно замърсяване, пострадалите и щетите и я обменят по между си.

Предаването на информацията на национално ниво се извършва съгласно СОП по чл.29, ал. 2, т. 2 от ЗЗБ „Координиране на структурите от ЕСС при радиационна и ядрена авария“ и Глава 4 от Инструкция №8121з-914/01.12.2014 г. за условията и реда за осъществяване на неотложни аварийно-възстановителни работи (Обн. ДВ, бр. 101/09.12.2014 г.).

**8. Организация на комуникациите в общината.**

Наличните средства и възможности за комуникация в общината са директните телефонни връзки, мобилните телефонни връзки, радиовръзки и интернет.

Предприятията, осъществяващи електронни съобщения, са длъжни да съдействат на МВР за осъществяване на комуникациите при бедствия и на Националната система за спешни повиквания с единен европейски номер 112 (чл. 30 от ЗЗБ).

Средствата за комуникация на отговорните органи, изпълняващи дейностите, заложени в Плана за защита при бедствие са дадени в ***Приложение № 5* към** **РАЗДЕЛ III – ПРИЛОЖЕНИЯ на Основен план.**

**9. Ресурсно (финансово и материално) осигуряване на изпълнението на плана.**

В ***Приложение № 10* към** **РАЗДЕЛ III – ПРИЛОЖЕНИЯ на Основен план** е посочена инженерната техника в EСС, предприятията и фирмите на територията на община Рила.

Ресурсното осигуряване на отговорните органи, изпълняващи дейностите, заложени в Плана за защита при горски пожари е дадено в ***Приложение № 38* към** **РАЗДЕЛ III – ПРИЛОЖЕНИЯ на Основен план.**

**10. Отговорни органи и връзки.**

Планът за защита при „радиационни аварии, трансгранично радиоактивно замърсяване и инциденти с източници на йонизиращо лъчение“ е разработен от работна група определена със заповед № РД-01-04-61/31.01.2017 г., на Кмета на Община Рила.

Заповедта е издадена на основание чл. 44, ал. 2 от ЗМСМА, във връзка с чл. 65, ал. 1, т. 10, чл. 65б, т. 2 и чл. 9, ал.10 от Закона за защита при бедствия, и в изпълнение на „Указания за разработването и готовността за изпълнението на Планове за защита при бедствия“ дадени от Съвета за намаляване на риска от бедствия към Министерския съвет.

Настоящият план е част от Общинския план за защита при бедствия (ОбщПЗБ).

**ПРЕДЛАГА: ……………….………………**

**РЪКОВОДИТЕЛ НА РАБОТНА ГРУПА**

**НАЗНАЧЕНА СЪС ЗАПОВЕД № РД-01-04-61/31.01.2017 г.**

**НА КМЕТА НА ОБЩИНА РИЛА**

***(Милка Папукчийска – Технически сътрудник „Канцелария“)***